มองหาการสนับสนุน การหยุดพฤติกรรมการเสพติด การก้าวข้ามการเสพติด การสะท้อนตัวเองต่อการเสพติด
การเสพติดเซ็กซ์ไม่เหมือนกับการมีแรงขับทางเพศที่รุนแรง ซึ่งคุณอาจมีการเสพติดเซ็กซ์ หากคุณแสดงให้เห็นอยู่ตลอดเวลา โดยมีการเพิ่มรูปแบบของพฤติกรรมทางเพศ ทั้งๆ ที่มันอาจส่งผลด้านลบต่อตนเอง และผู้อื่นก็ตาม ความสำราญใจที่คุณรู้สึกจากเซ็กซ์ที่ครอบงำจิตใจของคุณอย่างต่อเนื่อง ทำให้คุณพยายามที่จะหาโอกาสที่จะรู้สึกถึงความสุขนั้นอยู่เสมอ ยกตัวอย่างเช่น คนที่ใช้เงินครึ่งหนึ่งของเงินเดือนเพื่อซื้อบริการหญิงโสเภณี หรือนักธุรกิจที่ดูหนังลามกในที่ทำงาน ทั้งๆ ที่ถูกเตือนหลายครั้งว่าอาจทำให้พวกเขาต้องตกงานก็ตาม การหมกมุ่นกับเซ็กซ์ทำให้คุณเหลือพื้นที่สำหรับความสัมพันธ์ที่แข็งแรง และความสนใจอื่นๆ ในชีวิตของคุณแค่เล็กน้อยเท่านั้น ไม่ว่าใครก็สามารถมีการเสพติดเซ็กซ์ได้ ไม่ว่าจะผู้หญิง หรือผู้ชาย เพศสภาพ หรือสถานะความสัมพันธ์แบบไหนก็ตาม สัญญาณต่อไปนี้แสดงให้เห็นว่ามีความเป็นไปได้ที่จะมีการเสพติดเซ็กซ์:  มองหาความสัมพันธ์เชิงชู้สาวกับผู้อื่นที่ไม่ใช่คู่ของตน   การใช้พฤติกรรมทางเพศที่ต้องมีการบังคับ เป็นการหลีกหนีจากความเหงา ความโศกเศร้า ความวิตกกังวล หรือความเครียด  คิดว่าเซ็กซ์เป็นข้อยกเว้นของความสนใจอื่นๆ และอาชีพ การใช้สื่อลามกมากเกินไป สำเร็จความใคร่ด้วยตัวเองบ่อยครั้ง โดยเฉพาะในสถานการณ์ที่ไม่เหมาะสม เช่น ในระหว่างงาน การมีเซ็กซ์กับโสเภณี คุกคามทางเพศต่อผู้อื่น การมีเซ็กซ์แบบไม่มีการป้องกันกับคนแปลกหน้า สามารถนำไปสู่การติดโรคติดต่อทางเพศสัมพันธ์ หากคุณไม่แน่ใจว่าคุณเป็นโรคติดต่อทางเพศสัมพันธ์หรือไม่ ให้คุณทำการตรวจโดยทันที หากคุณอยู่ในความสัมพันธ์ คู่ของคุณควรได้รับการตรวจด้วยเช่นกัน สำหรับบางคนที่มีความต้องการทางเพศมากเกินไป หรือเสพติดเซ็กซ์ พวกเขาสามารถรักษาอาการของพวกเขาได้ด้วยตัวเองผ่านการเปลี่ยนแปลงการใช้ชีวิต ถามตัวคุณเองว่า คุณสามารถจัดการกับแรงกระตุ้นทางเพศได้หรือไม่? คุณเป็นทุกข์กับพฤติกรรมทางเพศของคุณใช่หรือไม่? พฤติกรรมทางเพศของคุณกำลังก่อให้เกิดอันตรายต่อความสัมพันธ์ และหน้าที่การงานของคุณ หรือนำไปสู่ผลลัพธิ์เชิงลบ เช่น ถูกจับกุม ใช่หรือไม่? คุณพยายามที่จะปิดบังพฤติกรรมทางเพศของคุณใช่หรือไม่? หากคุณรู้สึกว่าอาการของคุณกำลังส่งผลเชิงลบ จงมองหาความช่วยเหลือ  พฤติกรรมทางเพศที่สุ่มเสี่ยง เป็นเครื่องหมายที่แสดงถึงเส้นเขตแดนของบุคลิกลักษณะที่ผิดปกติ ซึ่งเป็นอาการของความผิดปกติทางจิตใจ และรักษาได้ผ่านนักบำบัด และบางกรณีอาจใช้ยาในการรักษา  ขอรับการช่วยเหลือในทันที ถ้าคุณอาจทำร้ายตัวคุณเอง หรือผู้อื่น มีอาการสองบุคลิก หรืออยากฆ่าตัวตาย ถามคนในครอบครัวเพื่อช่วยแนะนำผู้มีความชำนาญในการรักษาการเสพติดเซ็กซ์ โดยนักจิตวิทยา จิตแพทย์ นักบำบัดด้านการสมรส และครอบครัว หรือพนักงานสังคมสงเคราะห์ทางด้านคลินิคที่มีใบอนุญาต เป็นตัวเลือกที่เป็นไปได้ทั้งหมด มันจะเป็นการดีหากใครคนนั้นเคยมีประสบการณ์ในการช่วยเหลือผู้มีอาการเสพติดเซ็กซ์มาก่อน พฤติกรรมความต้องการทางเพศสูงสามารถปรากฏให้เห็นได้คล้ายกับพฤติกรรมที่เชื่อมโยงกับการควบคุมแรงขับ หรือความผิดปกติของการใช้สารเสพติด อย่างไรก็ตาม มันยังไม่เป็นที่แน่ชัดว่าการทำงานของสมองสั่งการแบบเดียวกันหรือไม่ ระหว่างการมีความต้องการทางเพศมากเกินไป และการติดยาเสพติด ดังนั้น แทนที่จะหาคนที่ทำงานด้านการบำบัดการติดยาเสพติด ให้ลองมองหาผู้เชี่ยวชาญในการบำบัดคนที่มีความต้องการทางเพศมากเกินไปจะดีกว่า หากคุณมีคู่ครอง นักบำบัดด้านการสมรส และครอบครัวสามารถช่วยคุณ และคู่ของคุณได้ ความคิด และพฤติกรรมบำบัด Cognitive-behavioral therapy (CBT) เป็นวิธีบำบัดที่มีประสิทธิภาพ  โดยความคิด และพฤติกรรมบำบัดเป็นการบำบัดระยะสั้น และจิตวิทยาบำบัดเพื่อบรรลุเป้าหมาย ซึ่งใช้ประโยชน์จากเครื่องมือ วิธีปฏิบัติ และการแก้ไขปัญหา ในความคิด และพฤติกรรมบำบัด คุณจะต้องร่วมมือกับนักบำบัดของคุณเพื่อเปลี่ยนแปลงรูปแบบของความคิด หรือพฤติกรรม โดยมีเป้าหมายในการเปลี่ยนแปลงความรู้สึกของคุณ ทั้งนี้นักบำบัดของคุณอาจบำบัดโดยการใช้ยาควบคู่กันไป ยกตัวอย่างเช่น อาการซึมเศร้าควบคุมพฤติกรรมทางเพศที่แสดงออกมาจากการถูกบังคับ โดยยาที่ใช้โดยทั่วไปจะเป็นยาที่จัดอยู่ในกลุ่มซีโรโตนิน ได้แก่ ฟลูออกซิทีน หรือที่รู้จักกันทั่วไปว่า โพรแซค พาร็อกซิทีน หรือที่รู้จักกันทั่วไปว่า พาซิล หรือเซอร์ทราลีน หรือที่รู้จักกันทั่วไปว่า โซลอฟต์ นักบำบัดของคุณอาจออกใบสั่งยาอื่นๆ เช่น ยาระงับสารเอนโดรเจน ยาควบคุมอารมณ์ เป็นต้น นักบำบัดที่มีประสบการณ์สามารถช่วยคุณในการรับมือกับความซับซ้อนของสถานการณ์ของคุณ สำหรับการยอมรับทางสังคมของการเสพติดเซ็กซ์ นักบำบัดของคุณสามารถช่วยคุณหาทางในการจัดการกับสัมพันธภาพของคุณ และเอาชนะความอับอายที่คุณอาจรู้สึก ให้สนใจไปที่ผลประโยชน์เชิงบวกที่จะได้รับจากการบำบัด จำไว้ว่านักบำบัดของคุณจะอยู่ข้างๆ คอยช่วยเหลือคุณ มันเป็นงานของพวกเขา ที่จะไม่ตัดสินคุณ หรือทำให้คุณรู้สึกแย่เกี่ยวกับการบีบบังคับของคุณ การหานักบำบัดที่ทำให้คุณรู้สึกไม่อึดอัดใจ และเป็นคนที่คุณรู้สึกว่าคุณไว้ใจเขา หรือเธอได้ เป็นเรื่องจำเป็นในการฟื้นฟูเพื่อทำให้คุณกลับมาเป็นปกติ   หากคุณกำลังประสบความยากลำบาก เพราะว่าคุณรู้สึกขายหน้า ให้พิจารณาวิธีการบำบัดในรูปแบบอื่นๆ หากคุณเจ็บป่วยทางร่างกาย คุณจำเป็นต้องพบแพทย์ และหากคุณมีรูที่ฟัน คุณจำเป็นต้องพบหมอฟัน ดังนั้นคุณไม่ต้องรู้สึกอาย หรือละอายใจในการมองหาการบำบัดรักษา จงเตือนตัวเองว่า คุณกำลังมองหาความช่วยเหลือเพื่อทำให้ชีวิตของคุณมีสุขภาพที่ดีขึ้น และมีความสุขขึ้น และนั่นเป็นสัญญาณของความกล้า และความเชื่อในตัวเองที่น่าชื่นชม จำไว้ว่าคุณไม่ได้อยู่ตัวคนเดียว คนหลายๆ คนต่อสู้อยู่กับการมีความต้องการทางเพศมากเกินไป ผู้ให้บริการด้านสุขภาพจิตมีความระมัดระวัง และเข้าใจเรื่องนี้เป็นอย่างดี พวกเขาจะรักษาข้อมูลที่เป็นความลับของคุณ หากรายงานของคุณแสดงว่าคุณมีแนวโน้มที่จะทำร้ายตัวเอง หรือผู้อื่น การทารุณทางเพศต่อเด็ก หรือละทิ้งใครบางคนในกลุ่มประชากรที่มีความเสี่ยง เช่น คนชรา หรือผู้เยาว์ การเลิกการเสพติดเซ็กซ์สามารถเป็นความพยายามที่โดดเดี่ยว ถึงแม้ว่ากิจกรรมทางเพศของคุณก่อนหน้านี้อาจขาดการเชื่อมต่อทางอารมณ์ความรู้สึก แต่คุณอาจคิดถึงความแนบชิดทางกาย การใช้เวลากับคนที่คุณรักจะช่วยให้คุณจำได้ว่าทำไมคุณถึงกำลังเลิก และยอมที่จะหยุดมัน  คุณอาจมีคนรักหลายๆ คน ที่ไม่เข้าใจอาการเสพติดเซ็กซ์ หรือโกรธเคืองคุณสำหรับพฤติกรรมในอดีต ความรู้สึกเหล่านี้เป็นเรื่องปกติ ลองหาคนสักสองสามคนที่สามารถเข้าใจความยากลำบากของคุณ และช่วยคุณให้ประสบผลสำเร็จได้ ห้ามใช้เวลามากเกินไปกับคนที่มีนิสัยชอบวิจารณ์ ไม่ว่าคุณต้องการโปรแกรม 12 ขั้นตอน โปรแกรมแห่งศรัทธา หรือสายด่วนที่คุณสามารถโทรขอคำปรึกษา มันเป็นความคิดที่ดีในการเชื่อมต่อกับคนไข้คนอื่น มองหากลุ่มออนไลน์ หรือขอคำแนะนำจากแพทย์ของคุณ นอกจากนี้ยังรวมไปถึง สังคมสำหรับความก้าวหน้าของสุขภาพทางเพศ โปรแกรม 12 ขั้นตอนที่เปิดโอกาสให้หญิง ชายแบ่งปันประสบการณ์กันและกัน ที่รวมเอาโปรแกรมฟื้นฟู 12 ขั้นตอนไว้ด้วย  และ COSA ก่อนหน้านี้เป็นตัวย่อสำหรับผู้อยู่ภายใต้การอุปถัมภ์ร่วมของผู้เสพติดเซ็กซ์ Codependents of Sex Addicts โดย COSA สามารถช่วยครอบครัวของคุณด้วยการฟื้นฟูของพวกเขา หากคุณถูกล้อมรอบด้วยสิ่งของที่ย้ำเตือนให้คุณคิดถึงเซ็กซ์ มันจะเป็นเรื่องยากมากกว่าในการเลิก การทิ้งนิตยสาร รูปภาพ และวิดีโอลามก และสิ่งอื่นๆ ที่ทำให้คุณเสี่ยงที่จะหวนกลับไปเป็นแบบเดิม ลบสื่อลามกออกไปจากคอมพิวเตอร์ของคุณ และล้างประวัติการเยี่ยมชมเว็ปไซต์ที่คุณเคยเข้า พิจารณาติดตั้งซอฟต์แวร์ที่สกัดกั้นเวปไซต์ลามกบนคอมพิวเตอร์ของคุณ หลีกเลี่ยงสถานที่ที่คุณค้นพบว่าต้องเผชิญหน้าเรื่องเพศซึ่งเป็นโทษในอดีต ออกห่างจากเขตพื้นที่สีแดง และห้ามแวะเวียนร้านเซ็กซ์ช็อป หากเพื่อนของคุณต้องการที่จะไปในสถานที่เหล่านี้ ขอให้พวกเขาไปที่อื่นกับคุณแทน สถานการณ์บางอย่างอาจกระตุ้นพฤติกรรมที่ทำให้เกิดการเสพติดได้ ยกตัวอย่างเช่น คุณชอบมีเพศสัมพันธ์กับคู่นอนที่รู้จักเพียงข้ามคืน เมื่อคุณต้องเดินทางไปทำงานต่างพื้นที่ ให้คิดหาวิธีป้องกันตัวเองจากการทำสิ่งนี้ การเดินทางไปกับเพื่อนร่วมงาน หรือลองพักร่วมกับเพื่อน แทนที่จะพักอยู่คนเดียวในโรงแรม จงลบเบอร์โทรศัพท์ และชื่อของคู่นอนเก่าๆ จากโทรศัพท์ คอมพิวเตอร์ และอุปกรณ์อื่นๆ ของคุณ การมีรายการของคนที่เต็มใจจะมีเซ็กซ์สามารถเป็นการยั่วยุความปรารถนาในการมีเซ็กซ์ของคุณ แจ้งให้คู่นอนประจำของคุณทราบว่า คุณไม่ปรารถนาที่จะรักษาสัมพันธ์กับพวกเขาอีกต่อไป พึงอ่อนไหวไปกับความรู้สึกของพวกเขา แต่ห้ามวอกแวกในพันธะกิจที่จะหยุดพฤติกรรมของคุณ  แน่นอน คุณสามารถรักษาข้อมูลของคู่รักที่มีความสัมพันธ์ลึกซึ้ง หรือคู่สมรสของคุณไว้ได้ เมื่อคุณหยุดกิจกรรมทางเพศที่ทำให้เกิดการเสพติด คุณอาจมีพลังงานส่วนเกินหลงเหลืออยู่เป็นอย่างมาก ให้ลองทำกิจกรรมที่ดีต่อสุขภาพ เช่น การออกกำลังกาย หรือกิจกรรมสันทนาการรูปแบบอื่นๆ  หากกิจกรรมเพียงอย่างเดียวไม่สามารถกระตุ้นคุณได้เพียงพอ ให้ลองสิ่งอื่น ให้คุณพยายามหาวิธีในการทำให้ตัวคุณไม่ว่าง นี่เป็นคำแนะนำเพียงบางส่วนที่คุณสามารถทำได้:  เขียนบันทึกประจำวัน ลงเรียนดนตรี หรือเข้าร่วมคณะร้องประสานเสียง หรือวงดนตรี ลงเรียนศิลปะ หรือเขียนภาพ หรือปั้นงานประติมากรรมที่บ้าน ทำงานอดิเรกใหม่ๆ ที่จำเป็นต้องออกแรงในการทำ เช่น งานช่างไม้ ลองกิจกรรมลดความเครียด เช่น โยคะ หรือไทชิ   ทำกิจกรรมที่ทำให้หัวใจเต้นรัว เช่น การปีนถ้ำ หรือกระโดดร่ม เมื่อคุณเลิกจากพฤติกรรมที่ก่อให้เกิดการเสพติด ให้คุณกลับไปมีส่วนร่วมกับคนที่คุณรัก คู่รักของคุณ เพื่อนแท้ เด็กๆ พ่อแม่ และพี่น้องสามารถให้การสนับสนุนคุณได้ โฟกัสในการซ่อมแซมความสัมพันธ์ที่จำเป็นต้องได้รับการแก้ไข และทะนุบำรุงสิ่งต่างๆ เหล่านั้นที่ติดขัด ยิ่งคุณลงทุนกับคนที่อยู่รอบๆ ตัวคุณมากเท่าไหร่ คุณจะยิ่งมีความต้องการในการใช้เซ็กซ์เพื่อเป็นกลไกในการหลีกหนีน้อยลงขึ้นเท่านั้น การเอาชนะการเสพติดเซ็กซ์ไม่ได้หมายความว่าคุณต้องหยุดมีเซ็กซ์ไปตลอดชีวิต แต่มันหมายความว่าคุณไม่ปล่อยให้พฤติกรรมบีบบังคับควบคุมตัวคุณ โดยคุณรู้สึกควบคุมพฤติกรรมทางเพศของคุณได้ และมีความสุข และถูกเติมเต็มโดยเซ็กซ์ แทนที่จะเป็นความรู้สึกผิด หรือละอายใจ  นักบำบัดของคุณสามารถช่วยทำเพื่อให้คุณบรรลุเป้าหมายนี้ได้ คุณอาจพบว่า นักบำบัดที่ผ่านการฝึกอบรมเฉพาะทางในประเด็นสุขภาพทางเพศสามารถเป็นประโยชน์ในการสอนวิธีในการพัฒนาทัศนคติที่ดีต่อเซ็กซ์ของคุณ สำรวจสิ่งที่คุณชอบเกี่ยวกับเซ็กซ์ เมื่อคุณติดเซ็กซ์ คุณอาจทำสิ่งต่างๆ ที่คุณไม่เคยรู้สึกเพลิดเพลินที่จะทำ เพราะว่าพวกมันปรนเปรอการบีบบังคับของคุณ ให้คุณใช้เวลาในการสำรวจสิ่งที่คุณเพลิดเพลินเกี่ยวกับเซ็กซ์อย่างแท้จริง อะไรที่ทำให้คุณรู้สึกให้คุณค่าแก่คู่นอนของคุณ? ความรู้สึกใดที่คุณเพลิดเพลินที่เป็นแรงบันดาลใจในสิ่งอื่นๆ?   ลองพิจารณาเซ็กซ์ว่าเป็นส่วนหนึ่งของชีวิตที่ดีต่อสุขภาพ มากกว่าที่จะเป็น “ผลไม้ต้องห้าม” หรือบางสิ่งที่ต้องปิดบัง หรือรู้สึกละอายใจ บางคนที่มีปัญหาเรื่องการกินมากเกินไปจะไม่หยุดกินอาหารได้โดยง่าย เช่นกันคุณไม่ต้องหยุดมีเซ็กซ์ แต่คุณต้องเรียนรู้วิธีที่ดีต่อสุขภาพมากขึ้นในการผสมผสานเข้ากับการดำเนินชีวิต การฟื้นฟูต้องอาศัยเวลา คุณอาจได้รับประสบการณ์ของการโหยหาสำหรับเซ็กซ์ที่ก่อให้เกิดการเสพติด มันไม่ใช่เรื่องแปลกในการมีเซ็กซ์กับคู่รักที่มีความผูกพันลึกซึ้ง แต่การมีเซ็กซ์กับคนที่รู้จักเพียงข้ามคืน หรือการดูหนังลามกสามารถทำให้คุณกลับไปเสพติดมันอีกครั้งได้ จงเปิดใจกับนักบำบัดของคุณ และครอบครัวเกี่ยวกับความยากลำบากของคุณ จดจำแถลงการณ์ภารกิจของคุณไว้ในใจ และระลึกไว้เสมอว่าคุณสามารถซ่อมแซมความสัมพันธ์ที่เสียหาย และแก้ไขปัญหาด้านการเงินได้หากคุณกลับไปเป็นเหมือนเก่า ให้สะท้อนถึงสิ่งที่ทำให้เกิดข้อผิดพลาด พยายามหลีกเลี่ยงสิ่งกระตุ้นที่เป็นสาเหตุที่ทำให้คุณกลับไปเป็นเหมือนเก่า ทั้งนี้ทั้งนั้น ห้ามยอมแพ้ จงพยายามก้าวไปข้างหน้า หากคุณกลับไปเป็นเหมือนเก่า ให้อ่านทบทวนบันทึกของคุณ อ่านแถลงการณ์ภารกิจของคุณ และย้ำเตือนตัวเองว่าทำไมคุณต้องการที่จะฟื้นฟูตัวเอง ให้คุณยังคงมีส่วนร่วมในการบำบัด และกลุ่มสนับสนุนของคุณอย่างเต็มที่ หลังจากคุณบรรลุเป้าหมายบางส่วนของคุณได้แล้ว ให้ใช้เวลาในการฉลองว่าคุณได้เดินมาไกลแค่ไหนแล้ว หากคุณสามารถผ่านหนึ่งเดือนโดยปราศจากการแสดงออกของพฤติกรรมที่ทำให้เกิดการเสพติด พึงรับรู้การบรรลุผลสำเร็จของคุณด้วยการปรนเปรอตัวเอง ยกตัวอย่างเช่น แวะไปรับประทานอาหารในร้านโปรด เที่ยวชมพิพิธภัณฑ์ หรือซื้อเสื้อผ้าชุดใหม่ นี่เป็นการฉลองเพื่อให้รู้ว่าคุณได้เดินมาไกลแค่ไหนแล้ว จากนั้นให้คุณตั้งเป้าหมายใหม่ที่จะไปให้ถึง ในการเริ่มต้นการฟื้นฟูส่วนตัว พิจารณาการบันทึกเกี่ยวกับการเสพติดของคุณ ให้คิดว่าการเสพติดเซ็กซ์มีผลกระทบต่อครอบครัว ความสัมพันธ์ส่วนตัวของคุณ และด้านอื่นๆ ของชีวิตคุณอย่างไร อธิบายถึงว่าการเสพติดของคุณกระทบกระเทือนจิตใจ และสุขภาพร่างกายของคุณอย่างไร บันทึกของคุณนี้สามารถใช้เป็นเครื่องเตือนความจำถึงผลเชิงลบของการเสพติดของคุณ และแรงกระตุ้นเสริมเพื่อให้ทำคุณก้าวต่อไปข้างหน้า ทันทีที่คุณลงรายละเอียดถึงปัญหาของคุณ ให้คุณเขียนว่าคุณจะเป็นอย่างไรหลังจากเลิกการเสพติดได้ การเปลี่ยนแปลงเชิงบวกเรื่องใดจะเกิดขึ้นทันทีเมื่อคุณบรรลุการควบคุม? ยกตัวอย่างเช่น คุณอาจ:   รู้สึกถึงความรู้สึกใหม่ๆ ของอิสรภาพ ใส่ใจในสิ่งต่างๆ นอกเหนือจากเซ็กซ์ และใช้เวลากับสิ่งที่คุณรักได้มากขึ้น ให้ความสำคัญในการก่อความสัมพันธ์ที่ลึกซึ้งมากขึ้นกับคน ซ่อมแซมความสัมพันธ์ของคุณ รู้สึกภูมิใจที่สามารถเอาชนะการเสพติดได้ แถลงการณ์ภารกิจของคุณเป็นบทสรุปของเหตุผลที่คุณกำลังต่อสู้กับการเสพติดของคุณ มันเป็นพันธะสัญญาส่วนตัวในการเลิก การมีรายการของเหตุผลจะเป็นเสมือนเครื่องเตือนความจำเมื่อคุณรู้สึกเหมือนขาดความมั่นใจ คุณรู้เหตุผลของคุณสำหรับความต้องการที่จะเลิก และคุณสามารถเอาชนะอุปสรรคทางจิตใจ และร่างกายได้ นี่เป็นเหตุผล 2 – 3 เหตุผล:   ฉันกำลังเลิก เพราะว่าฉันต้องการซ่อมแซมความสัมพันธ์ของฉันกับคู่รักของฉัน และนำครอบครัวของฉันกลับคืนมา ฉันกำลังเลิก เพราะว่าฉันติดโรคติดต่อทางเพศสัมพันธ์ และรู้ว่าฉันจำเป็นต้องเลือกในสิ่งที่ดีกว่า ฉันกำลังเลิก เพราะว่าฉันต้องการเป็นตัวอย่างที่ดีให้กับลูกๆ ของฉัน สร้างตารางเวลาสำหรับการฟื้นฟูของคุณ ให้รวมเป้าหมายเข้าไว้ด้วย เช่น เข้าร่วมการบำบัด หรือการร่วมกลุ่มสนับสนุน ถึงแม้ว่าการฟื้นฟูของคุณอาจใช้เวลามากกว่า หรือน้อยกว่าแผนที่วางไว้ การมีเป้าหมายที่สามารถบรรลุได้จะช่วยคุณกำกับขั้นตอนของคุณ จัดตารางการนัดหมายการฟื้นฟูของคุณ วางแผนว่าเมื่อไหร่คุณจะเข้าร่วมกลุ่มสนับสนุน ตัดสินใจว่าเมื่อไหร่ที่คุณจะพูดคุยกับคนที่ถูกคุณทำร้าย
ตัดสินใจว่าคุณมีการเสพติดหรือไม่. ตัดสินใจว่าคุณจำเป็นต้องได้รับการช่วยเหลือจากนักบำบัดหรือไม่. พบผู้ให้บริการด้านสุขภาพจิต หรือนักบำบัด. อธิบายแผนการบำบัดกับนักบำบัดของคุณ. โยนความละอายใจ หรือความอับอายทิ้งไป. มองหาการสนับสนุนจากคนที่คุณรัก. เข้าร่วมกลุ่มสนับสนุนสำหรับคนที่มีอาการเสพติดเซ็กซ์. กำจัดสิ่งของที่เป็นตัวกระตุ้นทิ้งไป. ออกห่างจากคน และสถานที่ที่กระตุ้นพฤติกรรมที่ทำให้เกิดการเสพติด. ลบข้อมูล เบอร์ติดต่อของคู่นอน. แทนที่เซ็กซ์ที่ทำให้เกิดการเสพติดด้วยการปลดปล่อยพลังงานที่ดีต่อสุขภาพ. เชื่อมั่นในความสัมพันธ์ที่เข้มแข็งที่สุดของคุณ. ลงมือทำเพื่อให้ตัวเองมีความสัมพันธ์ที่ดีต่อสุขภาพกับเซ็กซ์. โฟกัสในเป้าหมายของคุณ. ฉลองการบรรลุผลสำเร็จของคุณ. เขียนถึงผลร้ายของการเสพติด. จดรายการการเปลี่ยนแปลงเชิงบวกที่คุณต้องการทำ. เขียนแถลงการณ์ภารกิจในการเลิก. ตั้งระยะเวลาในการบรรลุเป้าหมาย.
https://www.wikihow.com/Overcome-Sexual-Addiction https://www.wikihow.com/Overcome-Sexual-Addiction https://www.wikihow.com/Overcome-Sexual-Addiction https://www.wikihow.com/Overcome-Sexual-Addiction
Seeking Support Stopping Addictive Behavior Moving Beyond Addiction Self-Reflecting on Addiction